טקס קציר העומר 2019:

**(התכנסות ושירי פתיחה)**

**אהרון:** "טקס קציר העומר שנת התשע״ט, 2019 ראשית תבואה חדשה.

**קרן:** היום, אתם יוצאים בחודש האביב, הנה הסתיו עבר, הגשם חלף הלך לו, הניצנים נראו בארץ, עת הזמיר הגיע וקול התור נשמע בארצנו, התאנה חנטה פגיה והגפנים סמדר נתנו ריחם.

**אהרון:** מסע ארוך עשו בני ישראל בדרכם לארץ המובטחת, מסע של שינויים; לא עוד 'עם עבדים', אלא עם חופשי, המכין עצמו לקראת חברה בעלת אמונה ייחודית, מעוגנת בתורה, חוקים ומצוות.

**קרן:** לא עוד רועי צאן נודדים, כפי שהציגו עצמם במצריים, אלא, חקלאים, יושבי קבע: "אֶרֶץ חִטָּה וּשְׂעֹרָה וְגֶפֶן וּתְאֵנָה וְרִמּוֹן אֶרֶץ זֵית שֶׁמֶן וּדְבָשׁ"

**אהרון:** עם תום כיבושי יהושע, מתנחל כל שבט בנחלתו, ומתחיל בהווי חיים חקלאי 'קציר העומר' סימל את ראשית קציר השעורה, הראשונה להבשיל משבעת המינים.

**קרן:** קציר העומר נעשה בשלב שהשעורה היא אָבִיב. הָאָבִיב הוא שלב בהבשלת גרעיני השעורה, בו הזרעים לא התקשו לחלוטין, אלא עדיין רכים וטעמם מתקתק. מכאן קל להבין כי המונח 'אָבִיב', בא להעיד כי הזרעים עדיין בְּאִבָּם – צעירים שטרם הבשילו.

**יציאת הילדים, דגלי ישראל – "בא השמש"**

**אהרון**: אנשי קהילת כפר מנחם, בקצרכם את קצירכם הראשון השנה, הקציר ה-80 בשדותיכם בשפלת יהודה, בשנה ה-71 למדינת ישראל, עוד נזכה לחטט חרבות לאתים ולקצור ברינה את שדותינו, ותהה סוכת שלום פרוסה על תבל כולה.

**ריקוד ילדים**

**אהרון:** ויקרא (פרק כג 10):
" … כי תבואו אל הארץ אשר אני נותן לכם, וקצרתם את קְצִירָהּ, והבאתם את עומר ראשית קצירכם אל הכוהן."

**קרן:** טקס קצירת העומר וההווי החקלאי שנלווה אליו מתוארים בפירוט רב במקורות. ההכנות שקדמו לקצירת העומר בערב חג הפסח מתוארים באופן ציורי:

"כיצד היו עושים? שלוחי בית דין יוצאים בערב חג פסח וקושרים, את השיבולים במחובר לקרקע,
 כדי שיהא נוח לקצור.

כל העיירות הסמוכות לשם מתכנסות לשם,
 כדי שיהא נקצר בפרסום רב.
כיוון שירדה החשכה, אומר להם הקוצר:

**ראש הקוצרים** :

בא השמש?
עונים לו: הן.
מגל(חרמש) זו? עונים לו : הן...
סל זה? עונים לו: הן...
אקצור? עונים לו: קצור! קצור!
קצור!
**קרן:** שלוש פעמים חוזר הקוצר על כל דבר ודבר,
והם אומרים לו: הן, הן, הן..."

**אהרון:** השדה בשיבוליו עומד ומחכה לקציר,

הנף חרמשך היוגב!!!

**תחילת קציר העומר בחרמשים** – "שיר עד" + "מלאו אסמינו בר" + "שיבולת בשדה"

**ריקוד נשים** –אדמה אדמתי

**דברי יו"ר ועד האגודה**, יעל ברוידא

**הרמת כוסית לחג הפסח**